Diari Oficial de la Generalitat Valenciana


Sumari del DOGV 5045, del 08-07-2005 (2005/7983)

ORDRE de 27 de juny de 2005, de la Conselleria d'Agricultura, Pesca i Alimentació, per la qual s'aprova el Pla d'Obres d'Interés General de Modernització del Regadiu i Millora d'Infraestructures Agràries al terme municipal de Gestalgar (València).
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5045

Data del DOGV
:   08-07-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/7983


Data del document
:   27-06-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * Gestalgar
    * ordenació hidràulica
    * ordenació hidroagrícola
    * programa d'actuació

ORDRE de 27 de juny de 2005, de la Conselleria d'Agricultura, Pesca i Alimentació, per la qual s'aprova el Pla d'Obres d'Interés General de Modernització del Regadiu i Millora d'Infraestructures Agràries al terme municipal de Gestalgar (València). [2005/7983]
  
La Llei 8/2002 de 5 de desembre, d'Ordenació i Modernització de les Estructures Agràries de la Comunitat Valenciana (DOGV núm. 4.396 de 11.12.2002), determina que la Conselleria d'Agricultura, Pesca i Alimentació, té entre els seus objectius prioritaris, la modernització dels regadius de la Comunitat Valenciana, la qual cosa comporta la realització d'obres que milloren la gestió dels recursos hídrics, mitjançant l'aplicació de modernes tecnologies que asseguren la disponibilitat, en el moment adequat, d'aigua per als cultius.
  
El Pla d'Obres referit, redactat pels Servicis Territorials de la Conselleria d'Agricultura, Pesca i Alimentació, inclou l'adequació de la infraestructura hidràulica per a la transformació dels sistemes de reg tradicionals a reg localitzat, la millora de la xarxa de camins rurals, així com actuacions per a l'explotació en comú de terres. Les esmentades actuacions redundaren en un estalvi d'aigua i d'altres recursos, donant com a conseqüència d'una banda, un increment de la renda dels agricultors, i per una altra, una millora de les seues condicions de treball i, per tant, en la seua qualitat de vida.
  
Este Pla d'Obres, afectarà a les entitats de reg, comunitats de regants de Gestalgar i nous regadius de Gestalgar, les superfícies de cultiu dels quals estan ubicades al terme municipal de Gestalgar (València).
  
En conseqüència, a proposta de la Direcció General de Modernització d'Infraestructures Agràries i, fent ús de les facultats que tinc assignades,
  
ORDENE
  
Article 1
  
Queda aprovat el Pla d'Obres d'Interés General de Modernització del Regadiu i Millora d'Infraestructures Agràries al terme municipal de Gestalgar (València).
  
La projecció i l'execució de les obres contingudes en este pla, correspon a la Direcció General de Modernització d'Infraestructures Agràries (art. 29.1.a), segons Decret del Consell 199/2003 de 3 d'octubre (DOGV de 08.10.2003).
  
Article 2
  
D'acord amb l'Article 35 de la Llei 8/2002 de 5 de desembre, d'Ordenació i Modernització de les Estructures Agràries de la Comunitat Valenciana, les obres incloses en el present pla, tant d'adequació de la infraestructura hidràulica per al reg localitzat, com les de condicionament i millora de la xarxa de camins rurals i les necessàries i prèvies per a poder dur-se a terme l'explotació en comú de terres, queden classificades com d'interés general de la Comunitat Valenciana, a realitzar directament per la Conselleria d'Agricultura, Pesca i Alimentació de la Generalitat Valenciana.
  
DISPOSICIONS FINALS
  
Primera
  
La Direcció General de Modernització d'Infraestructures Agràries, dictarà les normes complementàries per a la millor aplicació de tot allò que es disposa en esta ordre.
  
Segona
  
La present ordre entrada en vigor l'endemà de la publicació en el Diari Oficial de la Generalitat Valenciana.
  
València, 27 de juny de 2005
  
El conseller d'Agricultura, Pesca i Alimentació,